01/1. kötet Az Európai Unió Hivatalos Lapja 109 31981D0209 L 100/21 AZ EURÓPAI KÖZÖSSÉGEK HIVATALOS LAPJA 1981.4.11. A TANÁCS HATÁROZATA (1981. március 30.) a Bíróságon dolgozó főtanácsnokok számának növeléséről (81/209/Euratom, ESZAK, EGK) AZ EURÓPAI KÖZÖSSÉGEK TANÁCSA, tekintettel az Európai Szén- és Acélközösséget létrehozó szerző- désre, és különösen annak 32a. cikkére, tekintettel az Európai Gazdasági Közösséget létrehozó szerző- désre, és különösen annak 166. cikkére, tekintettel az Európai Atomenergia-közösséget létrehozó szerző- désre, és különösen annak 138. cikkére, tekintettel a Bíróság 1987. július 21-i memorandumában foglalt kérésére, hogy növeljék meg a főtanácsnokok számát, mivel a Bíróság munkaterhének növekedése indokolja a főtanács- nokok számának öt főre való emelését; mivel a főtanácsnokok számának emelése miatt módosítani kell az Európai Szén- és Acélközösséget létrehozó szerződés 32a. cik- kének első bekezdését, az Európai Gazdasági Közösséget létre- hozó szerződés 166. cikkének első bekezdését és az Európai Atomenergia-közösséget létrehozó szerződés 138. cikkének első bekezdését; mivel az Európai Szén- és Acélközösséget létrehozó szerződés 32b. cikkének harmadik bekezdését, az Európai Gazdasági Közös- séget létrehozó szerződés 167. cikkének harmadik bekezdését és az Európai Atomenergia-közösséget létrehozó szerződés 139. cik- kének harmadik bekezdését úgy kell módosítani, hogy a részleges megújítás felváltva két, illetve három főtanácsnokot érintsen; mivel az előírt megújítási rendszer érvényesülésének biztosítása érdekében az e határozattal létesített tisztségre első alkalommal kinevezett főtanácsnok hivatali idejének lejártát 1985. október 6-ra előre kell hozni, A KÖVETKEZŐKÉPPEN HATÁROZOTT: 1. cikk Az Európai Szén- és Acélközösséget létrehozó szerződés 32a. cikke első bekezdésének, az Európai Gazdasági Közösséget létrehozó szerződés 166. cikke első bekezdésének és az Európai Atomenergia Közösséget létrehozó szerződés 138. cikke első bekezdésének a helyébe a következő szöveg lép: , A Bíróságot öt főtanácsnok segíti." 2. cikk Az Európai Szén- és Acélközösséget létrehozó szerződés 32b. cikke harmadik bekezdésének, az Európai Gazdasági Közösséget létrehozó szerződés 167. cikke harmadik bekezdésének és az Európai Atomenergia Közösséget létrehozó szerződés 139. cikke harmadik bekezdésének a helyébe a következő szöveg lép: , Három évente a főtanácsnokok részleges megújítására kerül sor. Ez felváltva két, illetve három főtanácsnokot érint." 3. cikk Az e határozattal létesített tisztségre első alkalommal kinevezett főtanácsnok hivatali ideje 1985. október 6-án jár le. Kelt Brüsszelben, 1981. március 30-án. a Tanács részéről az elnök G. BRAKS